CELEX: 32020R0987
Language: bg
Date: 2020-01-20 00:00:00
Title: Делегиран регламент (ЕС) 2020/987 на Комисията от 20 януари 2020 година за поправка на текста на някои езици на Делегиран регламент (ЕС) № 1254/2014 за допълване на Директива 2010/30/ЕС на Европейския парламент и на Съвета по отношение на енергийното етикетиране на вентилационните агрегати за жилищни помещения (текст от значение за ЕИП)

10.7.2020   
               
               
                  BG
               
               
                  Официален вестник на Европейския съюз
               
               
                  L 221/1
               
            
         ДЕЛЕГИРАН РЕГЛАМЕНТ (ЕС) 2020/987 НА КОМИСИЯТА
         от 20 януари 2020 година
         за поправка на текста на някои езици на Делегиран регламент (ЕС) № 1254/2014 за допълване на Директива 2010/30/ЕС на Европейския парламент и на Съвета по отношение на енергийното етикетиране на вентилационните агрегати за жилищни помещения
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1369 на Европейския парламент и на Съвета от 4 юли 2017 г. за определяне на нормативна рамка за енергийно етикетиране и за отмяна на Директива 2010/30/ЕС (1), и по-специално член 16 от него,
         като има предвид, че:
         
                     (1)
                  
                  
                     Текстът на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, словашки, словенски, унгарски, фински, хърватски, чешки и шведски език на Делегиран регламент (ЕС) № 1254/2014 на Комисията (2) съдържа грешки в член 1, параграф 2, буква д) по отношение на вентилационните агрегати за жилищни помещения, които се изключват от обхвата на посочения регламент. Тези грешки засягат същността на посочената разпоредба.
                  
               
                     (2)
                  
                  
                     Текстът на малтийски език на Делегиран регламент (ЕС) № 1254/2014 съдържа също така грешка в член 1, параграф 2, буква е) по отношение на вентилационните агрегати за жилищни помещения, които се изключват от обхвата на посочения регламент. Тази грешка засяга същността на посочената разпоредба.
                  
               
                     (3)
                  
                  
                     Текстът на шведски език на Делегиран регламент (ЕС) № 1254/2014 съдържа допълнителна грешка в приложение I, точка 9) и приложение IV, буква о) по отношение на един от термините, на които е дадено определение за целите на приложения II — IX. Тази грешка засяга същността на посочените разпоредби.
                  
               
                     (4)
                  
                  
                     Поради това текстът на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, словашки, словенски, унгарски, фински, хърватски, чешки и шведски език на Делегиран регламент (ЕС) № 1254/2014 следва съответно да бъде поправен. Поправката не се отнася за текста на останалите езици,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) № 1254/2014 се поправя, както следва:
            
                        1)
                     
                     
                        член 1, параграф 2 се поправя, както следва:
                        
                                    а)
                                 
                                 
                                    буква д) се заменя със следното:
                                    
                                                „д)
                                             
                                             
                                                съдържат топлообменник и термопомпа, която служи за оползотворяване на топлината или позволява пренасяне или извличане на топлина в допълнение към извършваните от системата за оползотворяване на топлината, с изключение на пренасянето на топлина за предпазване от замръзване или разскрежаване;“
                                             
                                          
                              
                                    б)
                                 
                                 
                                    
                                       (не засяга българската версия);
                                 
                              
                  
                        2)
                     
                     
                        
                           (не засяга българската версия);
                     
                  
                        3)
                     
                     
                        
                           (не засяга българската версия).
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 януари 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 198, 28.7.2017 г., стр. 1.
         
            (2)  Делегиран регламент (ЕС) № 1254/2014 на Комисията от 11 юли 2014 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на вентилационните агрегати за жилищни помещения (ОВ L 337, 25.11.2014 г., стр. 27).